
Årsrapport fra Læringsmiljøutvalget (LMU) ved Universitetet i Tromsø, studieåret 2006-2007

I følge universitets- og høgskoleloven § 4.3 skal Læringsmiljøutvalget (LMU) hvert år avgi rapport til universitetsstyret om institusjonens arbeid med læringsmiljøet. Universitetsdirektøren legger med dette fram årsrapport fra LMU for studieåret 2006-2007 (se vedlegg 1). Årsrapporten omhandler virksomheten inneværende studieår. Fra høstsemesteret 2007 vil LMU ha et utvidet mandat og sammensetningen av utvalget er endret. LMU har som følge av dette ikke utarbeidet forslag til arbeidsplan for studieåret 2007-2008.
LMUs virksomhet inngår som del av kvalitetsikringssystemet for utdanningsvirksomheten. Utvalget har en viktig utførende rolle når det gjelder arbeidet med rammekvalitet. Gjennom den årlige rapporten om læringsmiljøet sikres et kontinuerlig fokus på rammekvalitet ved Universitetet i Tromsø. 

Av saker LMU har arbeidet med inneværende studieår kan nevnes:

· Sammenslåing av LMU og Forum for utvikling av kvalitet i utdanningen (FUK). Nytt mandat og ny sammensetning
· Studentens sikkerhet og velferd – utarbeiding av Læringsmiljøhåndbok
· Oppfølgingsarbeid knyttet til Handlingsplan for studenter med nedsatt funksjonsevne

· Læringsmiljøarbeidets plass i kvalitetssikringssystemet – rutiner for oppfølging av fakultetsrapportene
Utvalget velger hvert år leder vekselvis blant institusjonens og studentenes representanter. Prodekan Kristin Solberg ved Det juridiske fakultet har vært leder av utvalget studieåret 2006-2007.
Læringsmiljøhåndbok for studenter
Vedlagt følger også Læringsmiljøhåndbok for studenter til orientering. LMU behandlet utkast til læringsmiljøhåndbok første gang den 22.02.07. Håndboka har deretter vært på intern høring ved enhetene og høringsforslagene ble innarbeidet Læringsmiljøhåndboka ble godkjent av LMU i møte den 24.05.07. Styret får en papirversjon, men håndboka skal kun publiseres på nett. Det skal imidlertid trykkes en liten reklamefolder for nettstedet. Denne folderen skal distribueres til alle studenter. 

Universitetsdirektøren har ingen kommentarer til den foreliggende rapporten og anbefaler at styret tar LMUs årsrapport til etterretning.

Innstilling til 

vedtak:

Universitetsstyret tar årsrapporten fra Læringsmiljøutvalget (LMU) for studieåret 2006-2007 til etterretning.

Universitetsstyret tar Læringsmiljøhåndbok for studenter til orientering. 

Vedlegg: 
1. Læringsmiljøarbeidet ved Universitetet i Tromsø – Årsrapport fra Læringsmiljøutvalget (LMU) ved Universitetet i Tromsø, studieåret 2006-2007. 
2. Læringsmiljøhåndbok for studenter

